
38 DR 30.11.2005 

 

penyelidikan seperti mana yang telah disebut archeological research sebentar tadi 
disokong baik.  Tetapi bagaimana pula tentang beberapa buku-buku sejarah yang 
kedapatan sekarang ini yang kadang-kadang tidak menjuruskan kepada elemen 
Malaysian centric itu.  Apakah ada usaha-usaha untuk membantu, menggubal, menulis 
semula bahan-bahan sejarah agar dia bersifat acuan Malaysia, Malaysian centric.  Apa 
pandangan Yang Berhormat sendiri?   

Dato' Wong Kam Hoong:  Kalau tanya pandangan saya, memang saya 
bersetuju dengan Yang Berhormat iaitu sejarah negara kita lebih cenderung 
kemalaysiaan atau kita patut lihat dari segi holistic.  Sebab baru-baru ini sebelum 
kemerdekaan, buku-buku atau penulis-penulis sejarah adalah dari negara barat.  Sebab 
itu bila mereka menulis sejarah, mereka lebih cenderung atau memihak kepada 
pemikiran-pemikiran dari negara barat.  Itu ada dalam rancangan kementerian saya 
untuk memastikan sejarah ditulis atau dirakamkan secara holistic.   Tentang 
kedudukan Memorial Tun Dr. Ismail di Muar Johor, ia telah dipohon peruntukan di 
bawah Rancangan Malaysia Kesembilan.  Kerja-kerja awalan seperti penyediaan 
lukisan perspektif dan penjagaan kawasan telah dilakukan.  Masalahnya pada masa ini 
ialah untuk mengeluarkan penghuni bangunan berkenaan dan mencari bangunan ganti 
untuk penghuni tersebut adalah di bawah bidang kuasa Kerajaan Negeri Johor.   

Tentang tarian zapin di Johor sama ada itu pengiktirafan dibagi kepada negeri 
Johor di atas usaha tersebut.  Kementerian memang menyokong dan di mana mungkin 
akan membantu semua negeri untuk membangunkan seni budaya masing-masing.  
Kejayaan negeri Johor memang diakui oleh kementerian ini.  Persembahan zapin telah 
dipentaskan di Istana Budaya, sementara Yayasan Warisan Negeri Johor telah diberi 
anugerah di bawah program Anugerah Seniman Negara sebagai badan kerajaan yang 
amat aktif dan berjaya.  

Yang Berhormat bagi Muar juga menyarankan apakah rancangan kementerian 
saya mengenai filem yang dibuat dari buku-buku.  Dalam pelbagaikan tema dan jenis 
filem, FINAS memang menggalakkan penerbitan filem sama dari sumber buku-buku 
atau novel-novel.  Kerajaan telah memperuntukkan sebanyak RM50 juta sebagai 
tabung pusingan mulai tahun ini kepada penglibat industri filem tempatan.   

Itulah jawapan saya kepada perkara-perkara yang dibangkitkan oleh Yang 
Berhormat-Yang Berhormat semasa perbahasan di peringkat jawatankuasa 
kementerian  saya.  Maka saya sekali lagi mengucap ribuan terima kasih kepada 
cadangan-cadangan, nasihat-nasihat, teguran dan sebagainya daripada Yang 
Berhormat masing-masing.  Sekian, terima kasih. 

 Tuan Pengerusi [Datuk Dr. Yusof bin Yacob]:  Ahli-ahli Yang Berhormat, 
masalahnya ialah bahawa wang sejumlah RM309,165,000 untuk Maksud B.44 di 
bawah Kementerian Kebudayaan, Kesenian dan Warisan jadi sebahagian daripada 
Jadual hendaklah disetujukan. 

 Masalah dikemuka bagi diputuskan, dan disetujukan. 

 Wang sebanyak RM309,165,000 untuk Maksud B.44 diperintahkan jadi 
sebahagian daripada Jadual. 

Tuan Pengerusi [Datuk Dr. Yusof bin Yacob]: Masalahnya ialah bahawa 
perbelanjaan sebanyak RM150,600,000 untuk Maksud P.44 yang disebutkan dalam 
Anggaran Pembangunan bagi tahun 2006 hendaklah diluluskan. 

 Masalah dikemuka bagi diputuskan, dan disetujukan. 

 Wang sebanyak  RM150,600,000 untuk Maksud P.44 diluluskan jadi 
sebahagian daripada Anggaran Pembangunan 2006. 

 

Maksud B.45  [Jadual]  
Maksud P.45  [Anggaran Pembangunan 2006]  

Tuan Pengerusi [Datuk Dr. Yusof bin Yacob]:  Kepala Bekalan B.45 dan 
Kepala Pembangunan P.45 di bawah Kementerian Belia dan Sukan terbuka untuk 
dibahas.  Ya, Yang Berhormat bagi Larut dahulu. 

 



penyelidikan seperti mana yang telah disebut archeological research sebentar tadi disokong baik. Tetapi bagaimana pula tentang beberapa buku-buku sejarah yang kedapatan sekarang ini yang kadang-kadang tidak menjuruskan kepada elemen Malaysian centric itu. Apakah ada usaha-usaha untuk membantu, menggubal, menulis semula bahan-bahan sejarah agar dia bersifat acuan Malaysia, Malaysian centric. Apa pandangan Yang Berhormat sendiri? Dato' Wong Kam Hoong: Kalau tanya pandangan saya, memang saya bersetuju dengan Yang Berhormat iaitu sejarah negara kita lebih cenderung kemalaysiaan atau kita patut lihat dari segi holistic. Sebab baru-baru ini sebelum kemerdekaan, buku-buku atau penulis-penulis sejarah adalah dari negara barat. Sebab itu bila mereka menulis sejarah, mereka lebih cenderung atau memihak kepada pemikiran-pemikiran dari negara barat. Itu ada dalam rancangan kementerian saya untuk memastikan sejarah ditulis atau dirakamkan secara holistic. Tentang kedudukan Memorial Tun Dr. Ismail di Muar Johor, ia telah dipohon peruntukan di bawah Rancangan Malaysia Kesembilan. Kerja-kerja awalan seperti penyediaan lukisan perspektif dan penjagaan kawasan telah dilakukan. Masalahnya pada masa ini ialah untuk mengeluarkan penghuni bangunan berkenaan dan mencari bangunan ganti untuk penghuni tersebut adalah di bawah bidang kuasa Kerajaan Negeri Johor. Tentang tarian zapin di Johor sama ada itu pengiktirafan dibagi kepada negeri Johor di atas usaha tersebut. Kementerian memang menyokong dan di mana mungkin akan membantu semua negeri untuk membangunkan seni budaya masing-masing. Kejayaan negeri Johor memang diakui oleh kementerian ini. Persembahan zapin telah dipentaskan di Istana Budaya, sementara Yayasan Warisan Negeri Johor telah diberi anugerah di bawah program Anugerah Seniman Negara sebagai badan kerajaan yang amat aktif dan berjaya. Yang Berhormat bagi Muar juga menyarankan apakah rancangan kementerian saya mengenai filem yang dibuat dari buku-buku. Dalam pelbagaikan tema dan jenis filem, FINAS memang menggalakkan penerbitan filem sama dari sumber buku-buku atau novel-novel. Kerajaan telah memperuntukkan sebanyak RM50 juta sebagai tabung pusingan mulai tahun ini kepada penglibat industri filem tempatan. Itulah jawapan saya kepada perkara-perkara yang dibangkitkan oleh Yang Berhormat-Yang Berhormat semasa perbahasan di peringkat jawatankuasa kementerian saya. Maka saya sekali lagi mengucap ribuan terima kasih kepada cadangan-cadangan, nasihat-nasihat, teguran dan sebagainya daripada Yang Berhormat masing-masing. Sekian, terima kasih. Tuan Pengerusi [Datuk Dr. Yusof bin Yacob]: Ahli-ahli Yang Berhormat, masalahnya ialah bahawa wang sejumlah RM309,165,000 untuk Maksud B.44 di bawah Kementerian Kebudayaan, Kesenian dan Warisan jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM309,165,000 untuk Maksud B.44 diperintahkan jadi sebahagian daripada Jadual. Tuan Pengerusi [Datuk Dr. Yusof bin Yacob]: Masalahnya ialah bahawa perbelanjaan sebanyak RM150,600,000 untuk Maksud P.44 yang disebutkan dalam Anggaran Pembangunan bagi tahun 2006 hendaklah diluluskan. Masalah dikemuka bagi diputuskan, dan disetujukan. Wang sebanyak RM150,600,000 untuk Maksud P.44 diluluskan jadi sebahagian daripada Anggaran Pembangunan 2006. Maksud B.45 [Jadual] Maksud P.45 [Anggaran Pembangunan 2006] Tuan Pengerusi [Datuk Dr. Yusof bin Yacob]: Kepala Bekalan B.45 dan Kepala Pembangunan P.45 di bawah Kementerian Belia dan Sukan terbuka untuk dibahas. Ya, Yang Berhormat bagi Larut dahulu.